Šveicarijos federalinis užsienio reikalų departamentas

Šveicarijos federalinis užsienio reikalų departamentas (vok. Eidgenössisches Departement für auswärtige Angelegenheiten, pranc. Département fédéral des affaires étrangères, it. Dipartimento federale degli affari esteri, ret. Departament federal d’affars exteriurs) – vienas iš septynių Šveicarijos vyriausybės federalinės administracijos departamentų. Pagrindiniai departamento uždaviniai atitinka kitų šalių užsienio reikalų ministerijų uždavinius. Departamentui visada vadovauja vienas iš Šveicarijos Federalinės Tarybos narių. Nuo 2017 m. lapkričio 1 d. užsienio reikalų departamentui vadovauja Federalinės Tarybos narys Iniacijus Kasisas. Misija Federalinio užsienio reikalų departamento misija yra apsaugoti Šveicarijos interesus užsienyje bei jos santykius su kitomis šalimis. Tai yra daroma pasitelkiant Šveicarijos užsienio politiką, kurios tikslai yra nustatyti Šveicarijos Federalinės Konstitucijos 54 straipsnio 2 punktu: Konfederacija stengsis išsaugoti Šveicarijos nepriklausomybę ir jos gerovę; ji, visų pirma, prisidės prie poreikių ir skurdo palengvinimo pasaulyje bei skatins pagarbą žmogaus teisėms, demokratiją, taikų tautų sambūvį ir gamtos išteklių apsaugą. Šveicarijos užsienio prioritetai yra šie: Skatinti ir auginti Šveicarijos santykius su kaimyninėmis šalimis ir Europos Sąjunga; Stiprinti Šveicarijos įsipareigojimą užtikrinti stabilumą Europoje ir pasaulyje; Intensyvinti ir įvairinti strategines partnerystes bei Šveicarijos daugiašalius įsipareigojimus; Gerinti paramos ir paslaugų tiekimą Šveicarijos piliečiams užsienyje. Istorija Iš pradžių užsienio reikalų departamentui vienerius metus vadovavo Šveicarijos konfederacijos prezidentas. 1888 m. tuometinis Šveicarijos prezidentas Numa Droc pertvarkė departamentą ir jam vadovavo dar penkerius metus. 1896 m. Federalinė Taryba grįžo prie pradinės sistemos, o Tarybos narys būdavo paskirtas vadovauti užsienio reikalų departamentui vienerių metų kadencijai. 1914 m. buvo atsisakyta vienerių metų kadencijos apribojimo. Vadovai Šaltiniai